**6. A XIX. század uralkodó eszméihez kapcsolódó forrásrészleteket közlünk.**

**Nevezze meg a forrásrészletek alapján az eszmeáramlatot!** (Elemenként 1 pont)

**a)** „Az ő saját – fizikai vagy erkölcsi – java nem elégséges indok erre. […] az egyén

csak annyiért felelős a társadalomnak, amennyi viselkedéséből másokat érint. […] Az

egyetlen cél, amelynek érdekében jogosan lehet civilizált közösség bármely tagjával

szemben – akarata ellenére – erőszakot alkalmazni: mások sérelmének a megakadályozása.”

*(Mill)*

....................................................................

**b)** „Az egyes ember tehát szükségképpen valamely néphez tartozik, s e népből származik.

Azonban, ami a szellemből, a testi erőből, a kultúrából, az emberségből az

övé, vagy az övé lesz, népének sajátosságaként jelentkezik benne, s ezen az úton ér is

el hozzá, éppen ezért az egyén csakis e sajátosságokon belül bontakozhat ki. Az

egyén törekvéseinek tehát meg kell egyezniük annak a népnek a törekvéseivel, melynek

ő csak része […]” *(Luden)*

....................................................................

**c)** „Megtartani s egyszerre javítani – ez más jellegű feladat. Ha a régi alkotmány használható

részeit meg akarjuk tartani, s ha az újat hozzá akarjuk illeszteni ahhoz, ami a

régiből megmaradt, akkor a termékeny elme minden erejét, csüggetlen és megfeszített

figyelmét, sokrétű összehasonlító és összekötő képességét, minden alkotó

talentumát mozgásba kell hozni; egymással vetélkedő emberi rossz tulajdonságok

egyesített ereje ellen kell felvennie a harcot; a konokság ellen, amely elvet minden

reformot, és a könnyelműség ellen, amely mindent tönkretesz.” *(Burke)*

.........................................................................

d) „Minden eddigi társadalom története osztályharcok története.

Szabad és rabszolga, patrícius és plebejus, báró és jobbágy, céhmester és mesterlegény,

egyszóval: elnyomó és elnyomott folytonos ellentétben álltak egymással, szakadatlan,

hol palástolt, hol nyílt harcot vívtak, olyan harcot, amely mindenkor az

egész társadalom forradalmi átalakulásával vagy a harcban álló osztályok közös

pusztulásával végződött […]” (Marx)

.........................................................................

Megoldás

**6. A XIX. század eszméi (Elemenként 1, összesen 4 pont)**

**a)** liberalizmus

**b)** nacionalizmus

**c)** konzervativizmus

**d)** szocializmus, tudományos szocializmus *vagy* marxizmus.